OpenLLM-France/wikimedia huggingface dataset:
# Gisela Birkemeyer

Gisela Birkemeyer (Rosenbach/Vogtl., 22 de desembre de 1931 - Berlín, 26 de març de 2024), nascuda Köhler, és una atleta alemanya, especialista en curses de tanques i de velocitat, que va competir sota bandera de la República Democràtica Alemanya durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on disputà quatre proves del programa d'atletisme. Guanyà la medalla de plata en els 80 metres tanques i fou sisena en els 200 metres i 4x100 metres, mentre en els 100 metres quedà eliminada en semifinals. Quatre anys més tard, als Jocs de Roma, disputà tres proves del programa d'atletisme. Guanyà la medalla de bronze en els 80 metres tanques, mentre en les altres dues proves quedà eliminada en sèries.
En el seu palmarès també destaca una medalla de bronze en els 80 metres tanques al Campionat d'Europa d'atletisme de 1958. A nivell nacional guanyà nou campionats de la RDA dels 80 metres tanques (1953 a 1961), sis dels 100 metres (1955 a 1960) i cinc dels 200 metres (1955 a 1957, 1959 i 1960).
El 1959 fou escollida esportista alemanya de l'any. Un cop retirada passà a exercir tasques d'entrenadora.

## Millors marques

* 100 metres. 11.5" (1956)
* 200 metres. 23.7" (1960)
* 80 metres tanques. 10.5" (1960)
* Pentatló. 4.415 punts (1955)

## Referències

* 1 2 Gisela Birkemeyer a Sports Reference (arxivat)
* 1 2 «Olympedia – Gisela Köhler-Birkemeyer». [Consulta: 24 maig 2021].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 2020-10-26. [Consulta: 1r juliol 2020].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 24 maig 2021].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 24 maig 2021].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 24 maig 2021].
* ↑ «Sportler des Jahres: Sportlerinnen des Jahres seit 1947», 04-06-2012. Arxivat de l'original el 2012-06-04. [Consulta: 24 maig 2021].
* ↑ Fitxa a trackfield.brinkster.net
# Paisatge de la vall de l'Arno (Leonardo da Vinci)

El Paisatge de la Vall de l'Arno, és un dibuix (19 x 28,5 cm), fet amb ploma i tinta autenticada d'escriptura emprada per Leonardo da Vinci. Va assenyalar, ell mateix a la cantonada superior esquerra, el dia en què el disseny va ser executat el 5 d'agost de 1473, el dia de la Festa de Santa Maria de les Neus (di di Santa Maria delle Neve addi 5 daghosto 1473). El paisatge és la vall de l'Arno, prop de Florència, "com es descriu a la part inferior de les pintures florentines de molts artistes, incloent a d'Antonio Pollaiolo."
D'aquest treball sorgeix l'interès del jove artista pels fenòmens naturals: rius, llacs, plantes i el seu domini d'un estil senzill. La necessitat de la perspectiva és molt sensible, la simulació com una xarxa als camps, aconsegueixen la distància dintre de la plana amb una reixa perceptible, el primer pla ho dona l'alçada rocosa i un poble fortificat.
Aquest disseny es conserva a la Galeria dels Uffizi a Florència

## Referències

* ↑ Aquest festival commemora l'aparició de la Mare de Déu al papa Liberius. La Mare de Déu va demanar que dedicaren una església on es troba la neu. L'endemà, 5 d'agost, l'Esquilí estava cobert amb neu. Va ser allà on es va construir la basílica de Santa Maria la Major.
* ↑ A.E Popham, Les dessins de Léonard de Vinci, Éditions de la Connaissance, Bruxelles, 1947.
* ↑ Daniel Arass, "Perspectives de Léonard de Vinci", capítol 10. 24 Histories de peinture, 2004.
# Nibelung II

Nibelung II fou un comte carolingi, probablement de Madrie, de la fi del segle VIII i del començament del segle ix, de la família dels Nibelúngides, fill probable de Nibelung I.

## Biografia

És citat el 788 quan cedeix el seu alou de Calliacum Cailly a l'abadia de Lacroix-Saint-Ouen. El 805 va fer igualment una donació de terres que posseïa a Hesbaye en benefici de l'abadia de Saint-Denis. L'historiador Léon Levillain l'identifica igualment com el posseïdor d'una vil·la a Baugy, però Christian Settipani considera que es tracta de dos nobles diferents.

## Matrimoni i fills

Cap document no li atribueix fills. Tres Nibelungides són coneguts a la generació següent:
* Nibelung III, comte el 818.
* Teeodebert, comte de Madrie el 802 i 822.
* Khildebrand III, comte a l'Autunois el 796, mort entre 827 i 836.
Els noms dels fills de Khildebrand III mostren un vincle de parentiu entre aquest últim i els Guillèmides. El nom de Teodebert de Madrie deixa suposar que aquest parentiu passi per una esposa nibelúngida de la generació de Khildebrand II més aviat que a la de Khildebrand III. Sembla lògic considerar Teodebert de Madrie i Khildebrand III com germà i fill d'una Guillèmida. La pregunta és de saber qui fou el seu pare, entre Nibelung II i Khildebrand II:
* d'una banda un fals diploma de Pipí I d'Aquitània indica que Teodebert de Madrie era fill d'un Nibelung. És una invenció, o la introducció d'un fet real en el fals, com ho practiquen sovint els falsaris de l'Edat Mitjana per donar una versemblança a la seva producció?
* d'altra banda, l'esposa guillèmida d'un Nibelúngide només pot ser cronològicament una germana de sant Guillem I de Tolosa. Només són conegudes les germanes Abba i Berta, citades com a religioses el 804, el que significa que si una d'elles es va casar ja era vídua en aquesta data. Ara bé Khildebrand II ja no és citat a partir de 796, mentre que Nibelung II és encara era viu el 805.

## Notes i referències

* 1 2 Settipani, 1993, pàg 344.
* ↑ Settipani, 1993, pàg 352.
* ↑ Settipani, 1993, pàgs. 352-3.
* ↑ Settipani, 1993, pàgs. 345-6.

## Bibliografia

* Léon Levillain, Les Nibelungen historiques et leur alliances de famille, 1937, revista Annales du Midi
* Léon Levillain, Les Nibelungen historiques et leur alliances de famille (suite), 1938, revista Annales du Midi
* Christian Settipani, La Préhistoire des Capétiens (Nouvelle histoire généalogique de l'auguste maison de France, vol. 1), ed. Patrick van Kerrebrouck, 1993 (ISBN 2-9501509-3-4)
# Karin Larsson

Karin Larsson (Malmö, 30 d'agost de 1941 - 21 de setembre de 2019) fou una nedadora sueca, especialista en estil lliure, que va competir durant les dècades de 1950 i 1960. És germana dels també nedadors Kristina Larsson i Gunnar Larsson.
El 1956 va prendre part en els Jocs Olímpics d'Estiu de Melbourne, on disputà dues proves del programa de natació. Fou sisena en els 4x100 metres lliures, mentre en els 400 metres lliures quedà eliminada en sèries. Quatre anys més tard, als Jocs de Roma, disputà tres proves del programa de natació. Tornà a ser sisena en els 4x100 metres lliures, mentre en les altres dues proves quedà eliminada en sèries.
En el seu palmarès destaquen una medalla de bronze en els 4x100 metres lliures al Campionat d'Europa de natació de 1958.
Es va retirar de la natació activa el 1962 per centrar-se en els seus estudis. Es va graduar en fisioteràpia a la Universitat de Lund.

## Referències

* 1 2 Karin Larsson a Sports Reference (arxivat)
* ↑ «Karin Ahlström - Sveriges Olympiska Kommitté» (en suec). Arxivat de l'original el 2020-10-17. [Consulta: 17 octubre 2020].
* ↑ «European Swimming Championships (Women)». [Consulta: 28 agost 2020].
# Wong Meng Kong

Wong Meng Kong (18 de setembre de 1963) és un jugador d'escacs de Singapur que té el títol de Gran Mestre des del 1999.
A la llista d'Elo de la FIDE d'agost de 2015, hi tenia un Elo de 2247 punts, cosa que en feia el jugador (actiu) número 10 de Singapur. El seu màxim Elo va ser de 2507 punts, a la llista del juliol de 2000.

## Resultats destacats en competició

Fou campió de Singapur en quatre ocasions en els anys 1986, 1989, 1990 i 1991.

### Participació en olimpíades d'escacs

Meng Kong ha participat, representant Singapur, en onze Olimpíades d'escacs entre els anys 1982 i 2006, amb el resultat de (+43=40−35), per un 53,4% de la puntuació. El seu millor resultat el va fer a les Olimpíada del 1986 en puntuar 5 de 7 (+4 =2 -1), amb el 71,4% de la puntuació, amb una performance de 2506.

## Notes i referències

* ↑ «Nota biogràfica de Wong Meng Kong» (en anglès). Chessgames.com. [Consulta: 26 agost 2015].
* ↑ «Fitxa FIDE de Wong Meng Kong» (en anglès). lloc web de la FIDE. [Consulta: 26 agost 2015].
* ↑ Posició al rànquing mundial i evolució Elo de Wong Meng Kong «benoni.de». Arxivat de l'original el 2015-09-24. [Consulta: 26 agost 2015]. (alemany)
* ↑ «Historial campions de Singapur». [Consulta: 26 agost 2015].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Giulio Gerardi

Giulio Gerardi (Vinai, 30 de novembre de 1912 - província de Cuneo, 10 de juliol de 2001) va ser un esquiador de fons italià que va competir durant les dècades de 1930 i 1940.
El 1936 va prendre part en els Jocs Olímpics de Garmisch-Partenkirchen, on disputà dues proves del programa d'esquí de fons. Destaca la quarta posició en la cursa dels 4x10 quilòmetres, mentre en els 18 quilòmetres fou dinovè.
En el seu palmarès destaquen dues medalles de bronze al Campionat del Món d'esquí nòrdic, el 1937 i 1941 i dos campionats nacionals.

## Referències

* ↑ «Giulio Gerardi Olympic Results». sports-reference.com. Arxivat de l'original el 18 de març 2009. [Consulta: 10 gener 2020].
* ↑ Resultats al Campionat del món d'esquí nòrdic (alemany)
# Karin Leiditz

Karin Lilly Maria Leiditz, posteriorment Ragnhild Jansson i Ragnhild Lörwall, (Hanhals, Halland, 5 de gener de 1896 - Lund, 12 de juny de 1974) va ser una saltadora sueca que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on va disputar la prova de palanca de 10 metres del programa de salts. Quedà eliminada en la primera ronda.

## Referències

* ↑ «Karin Leiditz Olympic Results». sports-reference.com. Arxivat de l'original el 19 de maig 2011. [Consulta: 2 juliol 2017].
# Karl Ehrenbolger

Karl Ehrenbolger (Suïssa, 13 de novembre de 1899 - segle XX) fou un futbolista suís que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la competició de futbol. Pel que fa a clubs, defensà els colors del Nordstern (1924-1927) i del Concordia (1929-1930). Amb la selecció nacional jugà 18 partits, en què marcà un gol.

## Referències

* ↑ «Karl Ehrenbolger Olympic Results». sports-reference.com. Arxivat de l'original el 18 d'abril 2020. [Consulta: 11 abril 2018].
* ↑ Karl Ehrenbolger - eu-football.info (anglès)
# Karl Frei

Karl Frei (Regensdorf, 8 de març de 1917 - Schlieren, 18 de juny de 2011) va ser un gimnasta artístic suís que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on disputà vuit proves del programa de gimnàstica. Guanyà la medalla d'or en la prova d'anelles i la de plata en el concurs complet per equips. En la resta de proves destaca finalitzà en posicions més endarrerides.
Durant la seva carrera esportiva no va guanyar cap títol individual nacional. Un cop retirat va treballar com a entrenador de gimnàstica i més tard com a conserge escolar.

## Referències

* ↑ Karl Frei a Sports Reference (arxivat)
* 1 2 «Olympedia – Karl Frei». [Consulta: 27 maig 2021].
# Karl Steinhuber

Karl Steinhuber (Linz, 1 de maig de 1906 - novembre 2002) fou un piragüista austríac que va competir durant la dècada de 1930.
El 1936 va prendre part en els Jocs Olímpics de Berlín on, fent parella amb Viktor Kalisch, guanyà la medalla de plata en la competició del K-2, 10.000 metres del programa de piragüisme.

## Referències

* ↑ «Karl Steinhuber Olympic Results». sports-reference.com. Arxivat de l'original el 18 d'abril 2020. [Consulta: 11 maig 2019].
# Katrin Apel

Katrin Apel (Erfurt, República Democràtica Alemanya, 4 de maig de 1973) és una biatleta alemanya, ja retirada, que destacà entre les dècades del 1990 i del 2000.
Va participar en els Jocs Olímpics d'Hivern de 1998 realitzats a la ciutat de Nagano (Japó), on aconseguí guanyar la medalla d'or en la prova de relleus 4x7,5 km i la medalla de bronze en la prova de 7,5 km. esprint. En els Jocs Olímpics d'Hivern de 2002 realitzats a Salt Lake City (Estats Units) aconseguí revalidar la medalla d'or en la prova de relleus 4x7,5 km, a més de finalitzar setena en els 10 km. persecució, dotzena en els 7,5 km. esprint i divuitena en els 15 quilòmetres. En els Jocs Olímpics d'Hivern de 2006 realitzats a Torí (Itàlia) aconseguí guanyar la medalla de plata en la prova de relleus 4x6 km., a més de finalitzar onzena en els 10 km. persecució i vint-i-dosena en els 7,5 km. esprint.
Al llarg de la seva carrera ha guanyat nou medalles en el Campionat del Món de biatló, destacant els seus tres ors (relleus 4x7,5 km.: 1996, 1997 i 1999).
Es retirà el 2007, després de no ser seleccionada per prendre part al Campionat del Món.

## Referències

* ↑ Katrin Apel a Sports Reference (arxivat)
* ↑ «Olympedia – Katrin Apel». [Consulta: 28 febrer 2021].
* ↑ «DATACENTER». [Consulta: 28 febrer 2021].
* ↑ NACHRICHTEN, n-tv. «Katrin Apel macht Schluss» (en alemany). [Consulta: 28 febrer 2021].
# Kees Kievit

Kees Kievit (Best, 5 de juny de 1931 - 29 de juliol de 2020) és un nedador neerlandès, ja retirat, especialista en esquena, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on va quedar eliminat en semifinals en els 100 metres esquena del programa de natació.
En el seu palmarès destaca una medalla de plata al Campionat d'Europa de natació de 1950 i quatre campionats nacionals entre 1948 i 1951. També establí dotze rècords nacionals en els 100 i 200 metres esquena.

## Referències

* ↑ Kees Kievit a Sports Reference (arxivat)
* ↑ «European Swimming Championships (Men)». [Consulta: 21 juliol 2020].
* ↑ «Zwemmen in de Polder - Kees Kievit», 02-04-2016. Arxivat de l'original el 2016-04-02. [Consulta: 8 agost 2020].
# Ken McArthur

Kennedy Kane "Ken" McArthur (Dervock, Comtat d'Antrim, Irlanda del Nord, 10 de febrer de 1881 – Potchefstroom, 13 de juny de 1960) va ser un maratonià sud-africà que va competir a començaments del segle xx.
Nascut a Dervock, Comtat d'Antrim, Irlanda del Nord, McArthur fou reconegut com una promesa en l'atletisme durant la seva adolescència, però no fou fins després d'emigrar a Sud-àfrica, el 1901, quan s'hi dedicà.
Després d'integrar-se al cos de policia de Johannesburg el 1906, McArthur va començar a prendre's seriosament l'atletisme. Aviat guanyà els campionats del Transvaal de la mitja, la milla i el campionat de pista de cinc milles, així com dos campionats nacionals de camp a través.
McArthur va córrer la seva primera marató a finals de 1908, en què va vèncer al medallista olímpic Charles Hefferon. També va guanyar el títol nacional de la milla i les deu milles.
El 1912 va prendre part en els Jocs Olímpics d'Estocolm, on disputà l'marató del programa d'atletisme. McArthur s'imposà al també sud-africà Christian Gitsham oer 58", en una cursa disputada sota unes dures condicions meteorològiques amb temperatures de fins a 30 °C.
El 1913 patí una important lesió al peu i es va veure obligat a retirar-se de l'atletisme. Durant la seva carrera esportiva guanyà les sis maratons que disputà.

## Referències

* ↑ «Athletics at the 1912 Stockholm Summer Games: Men's Marathon». sports-reference.com. Arxivat de l'original el 7 de novembre 2012. [Consulta: 2 agost 2016].
* 1 2 «Ken McArthur Olympic Results». sports-reference.com. Arxivat de l'original el 20 d'agost 2011. [Consulta: 15 setembre 2016].
* ↑ Kennedy McArthur Arxivat 2011-08-26 a Wayback Machine. al South African Sport and Arts Hall of Fame
# Kersten Neisser

Kersten Neisser (Halle, 4 de maig de 1956), de casada Köpke i posteriorment Kriesel, és una ex-remadora alemanya que va competir sota bandera de ña República Democràtica Alemanya durant la dècada de 1970.
El 1980 va prendre part en els Jocs Olímpics de Moscou, on guanyà la medalla d'or en la competició del vuit amb timoner del programa de rem. En el seu palmarès també destaquen tres medalles al Campionat del món de rem, una d'or en el vuit amb timoner i una d'or i una de plata en el quatre amb timoner.

## Referències

* ↑ «Kersten Neisser Olympic Results». sports-reference.com. Arxivat de l'original el 27 d’agost 2011. [Consulta: 13 octubre 2019].
* ↑ «Fitxa a worldrowing.com». Arxivat de l'original el 2021-01-07. [Consulta: 10 gener 2021].
# Khristos Màndikas

Khristos Màndikas (Quios, 1902 - Atenes, 6 de juny de 1960) fou un atleta grec, especialista en curses de velocitat i tanques, que va competir durant les dècades de 1920 i 1930.
Durant la seva carrera esportiva va prendre part en dues edicions dels Jocs Olímpics d'Estiu, el 1932 a Los Angeles, i el 1936 a Berlín. A Los Angeles portà la bandera grega en la cerimònia inaugural i disputà quatre proves del programa d'atletisme, però en totes elles quedà eliminat en sèries. A Berlín disputà dues proves del programa d'atletisme. Destaca la sisena posició en els 400 metres tanques.
En el seu palmarès destaca una medalla de bronze en els 400 metres tanques al Campionat d'Europa d'atletisme de 1934, rere Hans Scheele i Akilles Järvinen.

## Millors marques

* 100 metres. 11.0" (1930)
* 400 metres. 49.6" (1932)
* 110 metres tanques. 14.8" (1933)
* 400 metres tanques. 53.4" (1932)

## Referències

* ↑ «Olympic History of Greece» (en anglès). Arxivat de l'original el 2020-01-14. [Consulta: 19 abril 2020].
* 1 2 3 «Chris Berger Olympic Results». sports-reference.com. Arxivat de l'original el 18 d’abril 2020. [Consulta: 19 abril 2020].
* ↑ «Track and Field Statistics». [Consulta: 19 abril 2020].
# Kim Hwa-sook

Kim Hwa-sook (2 de març de 1971) és una ex-jugadora d'handbol sud-coreana que va competir durant les dècades de 1980 i 1990.
El 1992 va prendre part en els Jocs Olímpics de Barcelona, on guanyà la medalla d'or en la competició d'handbol.

## Referències

* ↑ «Kim Hwa-sook Olympic Results». sports-reference.com. Arxivat de l'original el 16 de desembre 2012. [Consulta: 13 desembre 2019].
# Kimberly Ruddins

Kimberly Ruddins (Inglewood, 3 de setembre de 1963) va ser una jugadora de voleibol estatunidenca que va competir durant la dècada de 1980.
El 1984 va prendre part en els Jocs Olímpics de Los Angeles, on guanyà la medalla de plata en la competició de voleibol. Quatre anys més tard, als Jocs de Seül, finalitzà en setena posició en la mateixa competició.
En el seu palmarès també destaca una medalla de plata als Jocs Panamericans de 1983 i una de bronze als de 1987.

## Referències

* 1 2 «Kim Ruddins Olympic Results». sports-reference.com. Arxivat de l'original el 14 de novembre 2012. [Consulta: 23 maig 2019].
# Klára Killermann

Klára Killermann (Tatabánya, 23 de juny de 1929 - 16 de juliol de 2012) fou una nedadora hongaresa, especialista en braça, que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on fou quarta en els 200 metres braça del programa de natació. Quatre anys més tard, als Jocs de Melbourne, fou cinquena en la mateixa prova. La tercera i darrera participació en uns Jocs fou el 1960, a Roma, on disputà dues proves programa de natació. Fou sisena en els 4x100 metres estils, mentre en els 200 metres braça quedà eliminada en sèries.
En el seu palmarès destaquen una medalla de bronze en els 200 metres braça al Campionat d'Europa de natació de 1954, on fou superada per l'alemanya Ursula Happe i la danesa Jytte Hansen.

## Referències

* ↑ puszker. «Magyar Olimpiai Bizottság - Olimpiai gyász» (en hongarès), 17-07-2012. Arxivat de l'original el 2020-09-29. [Consulta: 8 octubre 2020].
* ↑ Klára Killermann a Sports Reference (arxivat)
* ↑ «European Swimming Championships (Women)». [Consulta: 28 agost 2020].
# Konstandinos Spetsiotis

Konstandinos Spetsiotis (en grec Κωνσταντίνος Σπετσιώτης; 1883 - 5 de març de 1966) va ser un atleta grec que va competir a començaments del segle xx. Va destacar com a marxador i el 1906 va prendre part en els Jocs Intercalats d'Atenes, on va guanyar la medalla de bronze en la competició dels 1500 metres marxa del programa d'atletisme. En els 3000 metres marxa fou desqualificat.

## Referències

* ↑ «Konstantinos Spetsiotis Olympic Results». sports-reference.com. Arxivat de l'original el 15 de desembre 2012. [Consulta: 6 juny 2017].
# Kornelia Kunisch

Kornelia Kunisch (Lübben, 17 d'octubre de 1959), de soltera Elbe, fou una jugadora d'handbol alemanya que va competir sota bandera de la República Democràtica Alemanya durant les dècades de 1970 i 1980. Jugà fins a començaments del segle xxi.
El 1978 va guanyar el Campionat del món d'handbol que es va disputar a Txecoslovàquia. Dos anys més tard va prendre part en els Jocs Olímpics de Moscou, on guanyà la medalla de bronze en la competició d'handbol. Amb la selecció nacional jugà un total de 200 partits en què marcà 675 gols.
A nivell de clubs jugà al SC Magdeburg (1975-1990), TuS Eintracht Minden (1990-1997), VT Bückeburg (1997-2001) i Eintracht Oberlubbe (2001). El 1981 guanyà la lliga de la República Democràtica Alemanya i fou màxima golejadora d'aquesta lliga el 1980 i 1989.

## Referències

* ↑ Women Handball World Championship 1978 in Czechoslovakia 30.11-10.12 Champion East Germany a todor66.com
* ↑ «Kornelia Kunisch Olympic Results». sports-reference.com. Arxivat de l'original el 24 d’agost 2010. [Consulta: 2 novembre 2019].
* ↑ 300 und mehr Länderspieltore (alemany)
# Kurt Dossin

Kurt Dossin (Leipzig, 28 de març de 1913 - Bad Kreuznach, 26 d'abril de 2004) fou un jugador d'handbol alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició d'handbol.

## Referències

* ↑ «Kurt Dossin Olympic Results». sports-reference.com. Arxivat de l'original el 15 de desembre 2012. [Consulta: 5 desembre 2018].
# Kurt Moeschter

Kurt Moeschter (valor desconegut, 28 de març de 1903 - valor desconegut, 26 de juny de 1959) fou un remer alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del dos sense timoner del programa de rem. Formant parella amb Bruno Müller guanyà la medalla de bronze.

## Referències

* ↑ «Kurt Moeschter Olympic Results». sports-reference.com. Arxivat de l'original el 17 d’abril 2020. [Consulta: 1r setembre 2018].
# Kusuo Kitamura

Kusuo Kitamura (japonès: 北村久寿雄) (Kōchi, 9 d'octubre de 1917 - 6 de juny de 1996) va ser un nedador japonès que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en els 1.500 metres lliures del programa de natació. Amb 14 anys i 309 dies es convertí en el nedador més jove en guanyar un or olímpic. Aquest rècord es va mantenir vigent fins als Jocs de Seül de 1988, quan l'hongaresa Krisztina Egerszegi guanyà l'or en els 200 metres esquena. Amb tot, Kitamaura continua sent el nedador masculí més jove en guanyar un or en natació.
Després dels Jocs Kitamura abandonà la competició i es graduà a la Universitat Imperial de Tòquio i va aconseguir feina al Ministeri de Treball japonès. Acabà treballant de cap de departament, abans de retirar-se el 1984 per convertir-se en director de l'empresa Sumitomo Cement.

## Referències

* ↑ «Kuzuo Kitamura Olympic Results». sports-reference.com. Arxivat de l'original el 17 d'abril 2020. [Consulta: 13 juny 2019].
* 1 2 Lohn, John. Historical Dictionary of Competitive Swimming. Scarecrow Press, (2010). ISBN 0810867753